<classify> Simba walianza ziara ya mikoa ya Mara na Mwanza baada ya kutoka kwenye mchezo wa ligi dhidi ya Kagera Sugar ambapo walifunga mabao 2-1 uliochezwa kwenye Uwanja wa Kambarage mjini Shinyanga.Juzi walicheza mchezo wa kirafiki dhidi ya Musoma Combine na kutoka sare ya mabao 2-2.Akizungumza na gazeti hili jana, Msemaji wa Simba, Haji Manara alisema lengo la kucheza michezo ya kirafiki ni kuendelea kujiweka vizuri kimazoezi kwani wiki hii hawatakuwa na mchezo wa ligi hadi Aprili 18, mwaka huu watakapocheza na Mbeya City jijini Mbeya.Tunategemea kuwa na mchezo na Toto hapa Mwanza Jumamosi, baada ya hapo tutarudi kujiandaa na mchezo wetu ujao, alisema Manara na kuongeza kuwa kikosi cha Simba kitaingia jijini Dar es Salaam Jumapili kisha wachezaji watapewa mapumziko ya siku moja.Alisema Jumanne wataingia kambini kujiandaa na mchezo ambapo watasafiri kwenda Mbeya siku inayofuata tayari kuwakabili Mbeya City.Manara alisema sasa ni mwendo mdundo katika kuhakikisha wanashinda katika michezo yao iliyobaki. Simba kwa sasa inashika nafasi ya tatu kwenye msimamo wa ligi ikiwa na pointi 35 nyuma ya mabingwa watetezi Azam FC wenye pointi 37.Yanga inaongoza ikiwa na pointi 43. Simba wamecheza michezo 21, wameshinda tisa, sare nane na kupoteza minne hivyo wamebakiza michezo mitano ili kuendelea kuwa katika nafasi nzuri.  <topic>: MICHEZO 